stanford-oval/wikipedia huggingface dataset:
Rajantakaiset rahdinajot sotatalvena 1916
Raaka-ainetta Suomen puuvillateollisuudelle

Teollisuuden puolella vaikein tilanne oli silloisella Suomen tekstiiliteollisuudella eli yrityksinä Finlayson & Co Ab, Forssa Aktie Bolag, Ab Barker Oy, Tampereen Puuvillateollisuus Oy ja Porin Puuvillateollisuus Oy. Yritykset pyysivät marraskuussa 1915 pitkään Peräpohjolassa ja Lapissa toiminutta puutavarayrittäjä Lennart Halleenia johtamaan Norjan Kirkkoniemestä tapahtuvaa ajoa.
Kuljetusreitiksi Halleen valitsi Rovaniemen–Kyrön eli nykyisen Ivalon, koska metsäraja ulottui pohjoisemmaksi kuin lännessä Enontekiön puolella. Ivalosta reitti jatkui Virtaniemeen eli nykyisen valtakunnanrajan kohdalle. Sieltä matka jatkui Paatsjokivartta myöten pohjoiseen, mistä pääsi edelleen lyhintä tietä myöten Kirkkoniemeen.
Tienteko Norjaan olisi vaatinut normaalisti norjalaisviranomaisilta lupaa, mutta asian pitkittyessä Halleen teki tien omin luvin Kirkkoniemeen. Tiukan kirjeenvaihdon jälkeen norjalaiset antoivat luvan, vaikka asia olikin edennyt vastoin norjalaisten tahtoa.
Kirkkoniemen satama muodosti seuraavan ongelman, koska siellä oli vain yksi laituri, joka oli paikallisen kaivosyhtiön käytössä. Suomalaisia ja Halleenia kiellettiin ehdottomasti käyttämästä sitä, joten Halleen osti kaistaleen rantaa ja rakennutti siihen oman laiturin puuvillapaalien purkamiseksi.
Puuvillakuormastoissa oli kaksi tai kolme paalia, jossa paali painoi 230 kg. Hevosen kuorma saattoi painaa siis peräti 700 kg, johon vielä ajaja ja heinäsäkki. Rahtia ajoi parhaalla aikaa lähes 500 hevosta ja lisäksi vielä porohärkiä. Ajajien kannalta rahdinajo nähtiin kannattavana, vaikkakin raskaana työnä.
Kirkkoniemen ja Rovaniemen välinen yhteys oli 520 kilometrin pituinen. Asumattomille taipaleille rakennettiin kämppiä ruokailua ja yöpymistä varten. Ensimmäinen puuvillalasti saapui Kirkoniemen satamaan 17. tammikuuta 1916. Samaan aikaan Rovaniemeltä lähtivät muonakuljetukset tuomaan muonaa eli "hartsua" kämpille. Kuljetukset päättyivät 22. kesäkuuta 1916, jolloin Rovaniemelle oli tuotu 5000 puuvillapaalia painoltaan noin 1300 tonnia.
Sotatarvikkeiden kuljetus > Lännen suunta eli satamana Norjan Skibotn eli Yykeänperä - Buuströmin savotta

Sotatarvikekuljetuksilla oli niin läntinen ja itäinen suunta. Läntinen suunta lähti uudesta Tornion pohjoispuolelle Karunkiin astui ulottuvan radan pääte­pisteestä. Matka suuntautui edelleen Muonion kautta Palo­joensuuhun, josta talvitie jatkui Kilpisjärven kautta Norjaan Skibotniin eli Yykeän­perään, joka sijaitsee Lynge­vuonon rannalla.
Sotatarvikekuljetuksia johti Kuljetusliike Karl Boström, jonka toimitus­johtajana oli entinen upseeri Gösta Theslöf. Hän oli siirtynyt Tukholmaan, jonka vuoksi hänen veljensä Einar Theslöf käytännössä johti kuljetusliikettä ja Skibotnin ja Karungin välistä kuljetustoimintaa. Kuljetusliikkeen nimestä johdettiinkin kuljetuksille kansanomainen nimitys "Buuströmin savotta".
Kuljetukset Skibotnista käynnistyivät 1. maaliskuuta 1916 ja kestivät noin 70 päivää eli 10. toukokuuta asti. Reitin käyttö jäi suhteellisen vaatimattomaksi johtuen vaikeista lumiolosuhteista. Kuljetettavaa tavaraa tuli Skibotniin 3000 tonnia. Karunkiin siitä saatiin 1500 tonnia lopun jäädessä matkan varrelle välivarastoihin Kilpisjärvelle, Palonjoensuuhun, Muonioon ja Sieppijärvelle. Kesäkuun lopussa tavaraa oli enää matkan varrella Muoniossa 80 tonnia.
Reitin käyttö tyrehtyi lopullisesti, kun nelihenkinen jääkäriosasto räjäytti Kilpisjärvellä kesäkuussa 1916 venäläisen sotatarvikevaraston. Venäläisillä ei ollut mahdollisuutta sijoittaa reitin varmistukseen riittävästi sotilaita.
Sotatarvikkeiden kuljetus > Idän suunta eli Venäjän Kantalahti

Merkityksellisempi suunta sotatarvikekuljetuksille oli idän suunta eli Kantalahdesta Sallan kautta Rovaniemelle. Matkan pituus oli kaikkiaan 350 km. Reitti muuttui Kantalahdelta lähdettäessä nopeasti vaikeaksi tunturimaastoksi, josta suurimpana esteenä oli Kaitatunturi. Se vaati kaikkiaan 12 km:n pituisen nousun.
Rovaniemi–Kantalahti-reitillä kuljetettiin myös sotilaita, sillä Kantalahden suunnassa rata oli jo valmiina Jäämeren suuntaan. Tällöin suomalaiset tulivat tuntemaan myös Venäjän Keski-Aasian alueen kirgiisitaustaisia sotilaita, jota tuotiin perheineen Jäämeren rannalle.
Sallan viranomaisten mukaan tiellä oli yhtä aikaa 2­500 hevosta eli viisikertainen määrä verrattuna Kirkkoniemeltä tulevissa puuvillakuljetuksissa. Kuljetuksissa miehet ja hevoset tulivat pääosin Pohjois-Suomesta. Kuormat painoivat keskimäärin 600 kg. Kokonaiskuljetukset Rovaniemelle olivat 4000 tonnia.
Kantalahden ja Rovaniemen välisen reitin lisäksi osa sotatarvikekuljetuksista tapahtui Kuusamon kautta Ouluun. Reitin pituus oli 500 km eli 150 km pitempi kuin Rovaniemelle. Kuljetukset tällä reitillä olivat huomattavasti pienemmät verrattuna Kantalahti–Rovaniemi-välisiin kuljetuksiin. Kantalahti–Kuusamo-välisellä reitillä kuljetukset tapahtuivat Knäsön, Ruvan ja Oulangan kautta Kuusamoon. Kuljetukset alkoivat 5. helmikuuta ja päättyivät vasta kesäkuun puolivälissä 1916.
Syksy 1916 ja spekulointi talven 1917 ajoista

Rahdinajo Pohjois-Suomessa nähtiin taloudellisesti niin lupaavana, että tilanne riistäytyi käsistä loppukesästä 1916. Seuraavaan talvikauteen ryhdyttiin valmistautumaan jo varhain syksyllä 1916 entistä innokkaammin. Tätä kuvaa Kemi Oy:n silloinen metsäpäällikkö K. A. Fellman joulukuussa 1916 kirjeessään ystävälleen:
»Täällä tapahtuu kaikki hevosten merkeissä. Ihmiset ajattelevat ja puhuvat hevosista. Kaikki ostavat hevosia, eräät myyvät, toiset vaihtavat, herrat ja rengit omistavat hevosia, vieläpä rouvat ja neidit muodostavat yhtiöitä hevosien omistamiseksi. Pankit diskonteeraavat hevosvekseleitä ja mustilaiset tuntevat olonsa olevan kuin kala vedessä, sillä jokikisessä kadunkulmassa ja kujanteessa tehdään hevoskauppoja. Kaikki tämä suuren kuljetuksen vuoksi. Kiihko jatkuu siitä huolimatta, ettei minkäänlaista keliä vielä ole tullut ja että eläimet ovat seiskoskelleet joutilaina koko pitkän syksyn, eikä ole edes mitään tietoa tavaroista reitin loppupäässä. Luotetaan kuitenkin tulevaisuuteen ja Erikssoniin.»
Eriksson oli Kemi Oy:n piiripäällikkö ja todellinen voimahahmo siihen aikaan Lapissa. Tilanne ei muuttunut rahdinajossa suotuisammaksi. Maaliskuussa 1917 keisarillinen Venäjä kaatui, ja rahdinajo ei enää enää jatkunut.
Aiheesta muualla

Venäjän sotaministeriön jättiläisurakka, Seura, 17.08.1938, nro 33, s. 7, Kansalliskirjaston digitaaliset aineistot
Tornion rautatieasema ja valtavat tavaramäärät, jotka kulkivat aseman kautta. Kuvassa mm. puuvillapaaleja. Kuva: Mia Green.
Kilpisjärven 6.6.1916 pama­uksen muisto­laatta kivessä Saanan länsipuolella. Laatta paljastettiin 25.9.1957.
Maša ja Karhu

| Maša ja Karhu> Маша и Медведь |
| --- | --- |
 Sarjan venäjänkielinen tunnus
Tyyli:  seikkailu
Kestoaika:  6-7 min
Luoja(t):  Oleg Kuzovkov
Pääosissa:  Maša (ääni Alina Kukuškina) Karhu (ääni Boris Kutnevitš)
Alkuperämaa:   Venäjä
Alkuperäiskieli:  venäjä
Esitetty:   7. tammikuuta 2009 –
Tuotantokausia:  5
Jaksoja:  117
Tuotanto
Tuottaja(t):  Andrei Dobrunov
Ohjaaja(t):  Oleg Kuzovkov
Tuotantoyhtiö(t):  Animakkord
Aiheesta muualla
Virallinen sivusto
IMDb 
Ystävykset ihmettelevät pianoa.
Maša ja Karhu (ven. Маша и Медведь, Maša i Medved) on venäläinen animaatiosarja, jossa ystävykset pikkutyttö Maša ja sirkuseläimen työt lopettanut Karhu seikkailevat kotiympäristössään. Maša on hyperaktiivinen, mutta hän on kuitenkin hyväsydäminen sekä itsenäinen. Karhu on melkein täysin hänen vastakohtansa; hän rakastaa rauhaa ja hiljaisuutta, on rauhallinen ja hyväntahtoinen.
Vuonna 2013 tuotantoyhtiö julkaisi sarjan kaikki jaksot Youtubessa; linkki tähän videopalveluun löytyy animaatiosarjan virallisilta sivuilta. Jaksoja pääsee katsomaan myös Venäjän ulkopuolella. Jaksot ovat erittäin suosittuja; sarjan vanhempia jaksoja on katsottu tätäkin kautta tyypillisesti muutamia kymmeniä miljoonia kertoja. Esimerkiksi jaksoa 17 oli syyskuun alussa 2018 katsottu jo yli 3,30 miljardia kertaa. Vuoden 2018 syksyyn mennessä animaatiosarjan jaksoja oli julkaistu kaikkiaan 74 kappaletta, eli kolme tuotantokautta. Lisäksi ohjelmaa lähetetään yli 100 maassa, ja sen jakelusta vastaavat televisiokanavien ja Youtuben ohella myös Netflix, iTunes, Google Play ja Amazon.com.
Suomenkieliset ääninäyttelijät

Ia Koivisto
Mari Riikonen
Ville-Veikko Niemelä
Sasu Moilanen
Suomenkieliset ääninäyttelijät > Suomenkielinen versio

| --- | --- |
Dubbausstudio:: BTI Studios (kaudet 1-3) Eurotroll (kausi 4) KM Studio (kausi 5)
Käännös:: Päivi Kangas (kaudet 1-3) Jukka Tiirikainen (kausi 4) Anni-Maija Koskinen (kausi 5)
Vuoropuhelu mukautettu:: Tiina Juntunen, Aku Hyötinen & Jari Siltakoski (kaudet 1-3)
Tuottaja:: Julie Wasdell (kausi 4) Thomas Saunter (kausi 5)
Ääniohjajaat:: Tiina Juntunen, Aku Hyötinen & Kaisa Mertano (kaudet 1-3) Samu Wuori (kausi 4) Aurora Solala (kausi 5)
Jälkiäänitys recordist:: Tiina Juntunen & Aku Hyötinen (kaudet 1-3) Samu Wuori (kausi 4) Aurora Solala, Jenni Sivonen, Julle Paananen & Valtteri Turunen (kausi 5)
Karhu

Karhu pitää jalkapallosta, hunajasta ja musiikista. Maša kutsuu häntä hellyttävästi nimellä Miška (мишка = nalle). Hän on eläkkeelle vetäytynyt sirkusnallukka, tästä muistuttamassa ovat lukuiset palkinnot, mitalit ja kunniakirjat mökkinsä seinällä. Eräässä jaksossa karhu saa kirjeen, johon merkityn postiosoitteen (postinumero 625537) perusteella kuvitteellisen sarjan tapahtumapaikka on jossain Venäjän Tjumenin alueen Tjumenin piirin Tšiktšan kylän lähellä.
Karhulla on tapana joskus hermostua Mašalle, jos tämä tekee jotain pahaa, kuten aiheuttaa kaaosta tai epäjärjestystä Karhun hirsimökissä. Mašan lukuisat kysymykset ja tempaukset voivat myös ärsyttää karhua. Pohjimmiltaan Karhu kuitenkin rakastaa Mašaa syvästi, eikä antaisi koskaan mitään pahaa tapahtua hänelle. Maša saakin usein tahtonsa läpi kun Karhu ei halua tuottaa hänelle pahaa mieltä. Lisäksi näin eläkeläisenä nallukan aika kävisi pitkäksi ilman Mašaa.
Muut hahmot

Muita paikallisia metsän asukkeja ovat jänis, siili, susipariskunta, orava sekä naaraspuolinen karhu, johon eräässä jaksossa Miška rakastuu. Hän tosin menettää ihastuksensa paikalliselle himalajankarhulle, naaraskarhun huomattua Mašan ja tultua mustasukkaiseksi. Tämä tarina tosin päättyy huonosti kun urheilua harrastava nallukka keskittyy liikaa voimisteluun ja kehonrakennukseen, jättäen naiskarhun huomiotta. Junaradan varrella sijaitsevassa Mašan kodissa on lisäksi koira, vuohi, porsas, sekä kolme kanaa. Kukaan heistä ei pidä Mašan hyperaktiivisuudesta, ja he yrittävät vältellä mahdollisimman paljon. Parissa jaksossa esiintyy myös Karhun ystävä Tiikeri sirkuksen ajolta, sekä Panda.
Jaksot > Ensimmäinen tuotantokausi

| nro | Venäläinen nimi | Suomalainen nimi | Ensiesitys venäjäksi |
| --- | --- | --- | --- |
| 1 | Первая встреча | Uudet ystävät | 7 tammikuu 2009 |
| 2 | До весны не будить! | Talviuni | 8 tammikuu 2009 |
| 3 | Раз, два, три! Ёлочка, гори! | Jouluaatto | 9 tammikuu 2009 |
| 4 | Ловись, рыбка | Kalareissu | Alkuvuodesta 2010 |
| 5 | Весна пришла | Karhun kevät | 25 maaliskuu 2010 |
| 6 | Следы невиданных зверей | Eläinten jäljillä | Kesä 2010 |
| 7 | С волками жить… | Susien vanki | Vuoden 2009 puoliväli |
| 8 | Позвони мне, позвони! | Soita minulle | 2 kesäkuu 2009 |
| 9 | День варенья | Hillo | Keväällä 2010 |
| 10 | Праздник на льду | Taitavat taitoluistelijat | 7 syyskuu 2010 |
| 11 | Первый раз, в первый класс | Ensimmäinen koulupäivä | 14 syyskuu 2010 |
| 12 | Граница на замке | Käpälät irti porkkanoista | 16 syyskuu 2010 |
| 13 | Кто не спрятался, я не виноват! | Kuurupiiloa | Lähetetty 2010 |
| 14 | Лыжню! | Onnettomuus | 27 maaliskuu 2011 |
| 15 | Дальний родственник | Pikkuserkku | 9 huhtikuu 2011 |
| 16 | Будьте здоровы! | Parane pian | 10 huhtikuu 2011 |
| 17 | Маша + каша | Puurovaara | 15 huhtikuu 2011 |
| 18 | Большая стирка | Pyykkipäivä | 26 huhtikuu 2011 |
| 19 | Репетиция оркестра | Pianotunti | 13 toukokuu 2011 |
| 20 | Усатый-полосатый | Tiikeri tuli taloon | 24 toukokuu 2011 |
| 21 | Один дома | Yksin kotona | 28 joulukuu 2011 |
| 22 | Дышите! Не дышите! | Hikka | 5 elokuu 2012 |
| 23 | Подкидыш | Löytölapsi | 7 elokuu 2012 |
| 24 | Приятного аппетита | Jauhopeukalot | 15 elokuu 2012 |
| 25 | Фокус-покус | Hokkuspokkus | 17 elokuu 2012 |
| 26 | Осторожно, ремонт! | Remontti | 22 elokuu 2012 |
Jaksot > Toinen tuotantokausi

| nro | Venäläinen nimi | Suomalainen nimi | Ensiesitys venäjäksi |
| --- | --- | --- | --- |
| 27 | Картина маслом | Kuvankaunis | 1 lokakuu 2012 |
| 28 | Ход конём | On poniajelun aika | 4 lokakuu 2012 |
| 29 | Хит сезона | Yhden hitin ihme | 7 lokakuu 2012 |
| 30 | Витамин роста | Kasvujuoma | 5 kesäkuu 2013 |
| 31 | Новая метла | Lakaistu jaloiltaan | 9 kesäkuu 2013 |
| 32 | Когда все дома | Perheen kesken | 17 kesäkuu 2013 |
| 33 | Сладкая жизнь | Makeaa elämää | 22 kesäkuu 2013 |
| 34 | Фотография 9 на 12 | Nappaa kuva! | 10 lokakuu 2013 |
| 35 | Трудно быть маленьким | Hassuttelua | 11 lokakuu 2013 |
| 36 | Двое на одного | Kaksi on liikaa | 16 lokakuu 2013 |
| 37 | Большое путешествие | Hyvää matkaa! | 19 lokakuu 2013 |
| 38 | Нынче всё наоборот | Paikanvaihtoa | 27 lokakuu 2013 |
| 39 | Сказка на ночь | Jännäriyö | 22 joulukuu 2013 |
| 40 | Красота — страшная сила | Kauheaa voimaa | 6 lokakuu 2014 |
| 41 | Дело в шляпе | Hatut pois päästä | 8 lokakuu 2014 |
| 42 | День кино | Kamera käy! | 17 lokakuu 2014 |
| 43 | Героями не рождаются | Supersankari | 22 lokakuu 2014 |
| 44 | Раз в году | Synttärit | 25 lokakuu 2014 |
| 45 | Запутанная история | Mutkikas tapaus | 1 marraskuu 2014 |
| 46 | Учитель танцев | Tanssikuume | 3 marraskuu 2014 |
| 47 | Крик победы | Voiton salaisuus | 24 marraskuu 2014 |
| 48 | Пещерный медведь | Sapelihammaskarhu | 27 toukokuu 2015 |
| 49 | Дорогая передача | Varieteeshow | 9 kesäkuu 2015 |
| 50 | Праздник урожая | Elonkorjuujuhla | 17 kesäkuu 2015 |
| 51 | Неуловимые мстители | Kotikutoiset ninjat | 28 kesäkuu 2015 |
| 52 | До новых встреч! | Nähdään taas | 2 syyskuu 2015 |
Jaksot > Kolmas tuotantokausi

| nro | Venäläinen nimi | Suomalainen nimi | Ensiesitys venäjäksi |
| --- | --- | --- | --- |
| 53 | На круги своя | Vaikea kotiinpaluu | 28 marraskuu 2015 |
| 54 | В гостях у cказки | Kuin sadussa | 31 joulukuu 2015 |
| 55 | Эх, прокачу! | Ajotunteja | 22 helmikuu 2016 |
| 56 | Страшно, аж жуть! | Kummitusjuttu | 22 huhtikuu 2016 |
| 57 | На привале | Valheella on lyhyet jäljet | 25 kesäkuu 2016 |
| 58 | Кошки-мышки | Kissaa ja hiirtä | 26 elokuu 2016 |
| 59 | Game Over | Game Over | 14 lokakuu 2016 |
| 60 | К вашим услугам! | Palveluksessanne | 18 marraskuu 2016 |
| 61 | С любимыми не расставайтесь | Joulutarina | 23 joulukuu 2016 |
| 62 | Спи, моя радость, усни! | Tuutilullaa | 3 helmikuu 2017 |
| 63 | Сюрприз! Сюрприз! | Yllätys, yllätys! | 7 huhtikuu 2017 |
| 64 | Три машкетёра | Kolme mashkettisoturia | 19 toukokuu 2017 |
| 65 | Есть контакт! | Avaruusyhteys! | 14 kesäkuu 2017 |
| 66 | Спокойствие, только спокойствие! | Golfia kolmelle | 31 elokuu 2017 |
| 67 | Цирк, да и только | Parasta lääkettä | 13 lokakuu 2017 |
| 68 | Квартет плюс | Kvartetti plus | 22 joulukuu 2017 |
| 69 | Сколько волка ни корми… | Uudet hoidokit | 22 helmikuu 2018 |
| 70 | Звезда с неба | Tuiki, tuiki tähtönen | 12 huhtikuu 2018 |
| 71 | Вот такой хоккей | Jääkiekko on kivaa | 25 toukokuu 2018 |
| 72 | Шарики и кубики | Pallot ja kuutiot | 6 kesäkuu 2018 |
| 73 | Случай на рыбалке | Kalajuttu | 31 elokuu 2018 |
| 74 | Вот как бывает! | Villiä elämää | 19 lokakuu 2018 |
| 75 | Не царское дело! | Mikä sopii kuninkaalle | 16 marraskuu 2018 |
| 76 | Вся жизнь — театр | Koko maailma on näyttämö | 25 tammikuu 2019 |
| 77 | Вокруг света за один час | Maailman ympäri yhdessä päivässä | 15 maaliskuu 2019 |
| 78 | Кем быть? | Mitä minusta tulee | 26 huhtikuu 2019 |
Aiheesta muualla

Sarjan sivusto (englanniksi) (mashabear.com)
Ultra Bra

| Ultra Bra |
| --- | --- |
 Ultra Bra esiintyy Maailma kylässä -festivaalilla vuonna 1997.
Tiedot
Toiminnassa:  1994–2001 paluu: 2007, 2012, 2017, 2024–
Tyylilaji:  taiderock pop-rock laulelma
Kotipaikka:  Helsinki, Suomi
Laulukieli:  suomi
Jäsenet:  Vuokko Hovatta, laulu   Terhi Kokkonen, laulu   Kerkko Koskinen, piano   Antti Lehtinen, rummut   Joel Melasniemi, kitara   Kari Pelttari, trumpetti   Jan Pethman, lyömäsoittimet   Ilmari Pohjola, pasuuna   Marko Portin, saksofoni   Tommi Saarikivi, basso   Arto Talme, laulu   Olli Virtaperko, laulu  
Entiset jäsenet:  Anna Tulusto, laulu (1994–1998) 
Levy-yhtiö:  Ray Milland Records, 1995–1996   Johanna, 1996–2001  
Infobox OKNimi-testi OK: 
Ultra Bra on suomalainen, poliittissävytteinen pop- ja rockyhtye, joka sai alkunsa vuonna 1994 ja lopetti varsinaisen toimintansa vuonna 2001. Yhtye teki lyhyen paluun lavoille vuonna 2017 tuotteliaimpien vuosiensa 12 hengen kokoonpanossa. Syyskuussa 2024 yhtye ilmoitti paluusta, konsertista Olympiastadionilla Helsingissä ja uudesta musiikista.
Historia

Yhtye perustettiin alun perin Suomen demokraattisen nuorisoliiton (nyk. Vasemmistonuoret) järjestämää laulukilpailua varten. Alun perin tarkoituksena ei ollut muodostaa pysyvää yhtyettä puhumattakaan menestyvästä sellaisesta, mutta kilpailun voitettuaan osa yhtyeen jäsenistä päätti jatkaa musiikin luomista yhdessä. Kilpailunauhalla lauloi muun muassa Maija Vilkkumaa. Alkuvaiheen laulajiin kuuluivat myös Joel Melasniemen sisko, näyttelijä Vilma Melasniemi ja näyttelijä Petriikka Pohjanheimo.
Yhtyeen ensimmäinen julkaisu oli SDNL:n laulukilpailun voittopalkintona kustantama Houkutusten kiihottava maku -EP heinäkuussa 1995. Tämän jälkeen yhtyeen kiinnitti Johanna Kustannus, jonka kautta yhtyeen kaikki myöhemmät julkaisut ilmestyivät. Ensimmäinen kokopitkä studioalbumi Vapaaherran elämää ilmestyi 20. syyskuuta 1996, ja se valittiin vuoden albumiksi Rumbassa. Toinen albumi, Kroketti, julkaistiin vuonna 1997, ja se on myynyt tuplaplatinaa. Albumin kappale ”Älä soita tänne enää koskaan” oli Isänmaan toivot -TV-sarjan tunnusmusiikkina. ”Sinä lähdit pois” oli ainut albumilta julkaistu single ja sai paljon radiosoittoa.
Vuonna 1998 Ultra Bra osallistui Suomen Euroviisukarsintaan ”Tyttöjen välisestä ystävyydestä” -kappaleella ja sijoittui jaetulle kolmannelle sijalle. Samana vuonna laulaja Anna Tuluston ja yhtyeen tiet erosivat. Kerkko Koskisen mukaan ”perusongelma oli, että Anna ei osannut laulaa”.
Yhtyeen kolmas levy Kalifornia julkaistiin 13. maaliskuuta 1999. Se myi heti julkaisuviikollaan kultaa ja nousi albumilistan ensimmäiseksi.
Yhtyeen viimeinen levy Vesireittejä ilmestyi 13. lokakuuta 2000 ja myi nopeasti platinaa. Single ”Heikko valo” myi myös kultaa. Vuonna 2001 yhtye päätti lopettaa, julkaisi tuplakokoelman Sinä päivänä kun synnyin ja soitti viisi perättäistä jäähyväiskonserttia Helsingin Tavastialla. Yhtye ei varsinaisesti hajonnut vaan kertoi, että saattaa jatkaa toimintaansa joskus tulevaisuudessa. Vuonna 2001 Jan Pethmania tuurasi keikoilla Mikko Sirén Pethmanin soittaessa Maija Vilkkumaan yhtyeessä.
Historia > Lopettamisen jälkeen

Yhtyeen hajottua Kokkonen, Lehtinen, Melasniemi ja Saarikivi jatkoivat yhdessä Scandinavian Music Group -yhtyeessä. Lokakuussa 2006 julkaistun ”Uuden ajan kynnyksellä” -kappaleen työryhmässä oli mukana Kokkonen, Koskinen, Lehtinen, Melasniemi, Pohjola ja Saarikivi. Kerkko Koskinen ja Vuokko Hovatta ovat mukana vuosina 2012 ja 2014 kaksi albumia julkaisseessa Kerkko Koskinen Kollektiivissa.
Ultra Bra esiintyi tunnetuimmassa kokoonpanossaan Juhani Merimaan 60-vuotisjuhlissa Helsingin Tavastialla 26. marraskuuta 2007. Seuraavan kerran yhtye esiintyi 30. tammikuuta 2012 Helsingin jäähallissa Pekka Haaviston presidenttikampanjan tukikonsertissa Kokoaan suurempi Suomi 2012.
Ultra Bra teki kolmen festivaalin kiertueen Provinssissa, Ruisrockissa ja Ilosaarirockissa kesällä 2017. Lisäksi Ultra Bra ilmoitti elokuun lopussa pitävänsä Helsingin Hartwall-areenalla keikan 15. joulukuuta 2017. Keikka myytiin nopeasti loppuun, ja yhtyeen ilmoitettiin soittavan toisen keikan seuraavana päivänä. Pian tämän jälkeen paljastettiin, että on tulossa vielä kolmaskin keikka sunnuntaina 17. joulukuuta 2017. Myös alkuvuosien laulaja Anna Tulusto oli mukana vierailijana kesän festivaalikeikoilla.
Yhtyeestä kertova tietokirja Ultra Bra – Sokeana hetkenä ilmestyi 16. elokuuta 2018. Kirjan ovat kirjoittaneet Ville Similä ja Mervi Vuorela, ja se oli ehdolla vuoden 2018 Tieto-Finlandia-palkinnon saajaksi.
Vuonna 2024 yhtye ilmoitti julkaisevansa kaksi uutta kappaletta, joista Samuli Putron sanoittama ”Aarre” julkaistiin 6. syyskuuta ja Ronja Salmen sanoittama ”Toivo” 13. syyskuuta 2024. Yhtye ilmoitti myös kahdesta konsertista Helsingin olympiastadionilla elokuussa 2025. Olympiastadionin konserttien laajennetussa kokoonpanossa soittavat Jan Pethmania tuuraava Mikko Sirén sekä trumpetisti Teemu Mattson ja baritonisaksofonisti-huilisti Linda Fredriksson. Lisäksi yhtye tiedotti esiintyvänsä kesällä 2025 kolmella festivaalikeikalla Pori Jazzissa, Qstockissa ja Ruisrockissa.
Musiikkivideot

Ultra Bra tunnetaan myös musiikkivideoistaan. Videot ”Kirjoituksia” ja ”Sinä lähdit pois” ovat voittaneet kultaisen Muuvin sekä ”Kaunis ja ylpee” ja ”Tyttöjen välisestä ystävyydestä” saaneet pronssisen Muuvin. ”Villiviini” oli Jyrki Video Awardseissa vuoden popvideo.
Sanat ja sävel

Ultra Bran tunnetuin sanoittaja oli sittemmin muun muassa työministerinä, vihreiden puheenjohtajana ja Helsingin apulaispormestarina toiminut Anni Sinnemäki, jonka ensimmäiset sanoitukset ovat mukana yhtyeen esikoisalbumilla. Muita vakituisia sanoittajia olivat Pekka Lahdenmäki, Janne Saarikivi ja Juhana Rossi. Viisi Ultra Bran laulua perustuu Anna Ahmatovan ja yksi Nâzım Hikmetin suomennettuihin runoihin. Erpo Pakkala on sanoittanut yhtyeelle kaksi kappaletta; Anna Tulusto, Ville Putro ja Tommi Saarikivi kukin yhden. Kerkko Koskinen on säveltänyt koko yhtyeen tuotannon lukuun ottamatta Antti Lehtisen säveltämää ”Kuka haluaa?” -kappaletta. Koskinen sovitti pääosin yhtyeen tuotannon sen aloittaessa, ja rytmiryhmän Lehtinen–Melasniemi–Saarikivi rooli sovittajana kasvoi levy levyltä. Myös Pethman osallistui sovittamiseen Kalifornia-albumilla.
Jäsenet > Laulajat

Vuokko Hovatta
Terhi Kokkonen
Anna Tulusto (vuoteen 1998)
Arto Talme
Olli Virtaperko
Jäsenet > Soittajat

Kerkko Koskinen, piano, laulu
Joel Melasniemi, kitara
Antti Lehtinen, rummut
Tommi Saarikivi, basso
Jan Pethman, lyömäsoittimet
Kari Pelttari, trumpetti
Ilmari Pohjola, pasuuna
Marko Portin, saksofoni
Jäsenet > Keikkamuusikot

Mikko Sirén, lyömäsoittimet (2001, 2025)
Teemu Mattson, trumpetti (2017, 2025)
Linda Fredriksson, baritonisaksofoni, huilu (2017, 2025)
Julkaisut

Houkutusten kiihottava maku (1995,  EP)
Vapaaherran elämää (1996)
Kroketti (1997)
Kalifornia (1999)
Vesireittejä (2000)
Sinä päivänä kun synnyin (2001,  kokoelma)
Sinä päivänä kun synnyimme (2017,  kokoelma)
Aiheesta muualla

Tallenne Ultra Bran virallisesta sivustosta (Internet Archive, 14.2.2002)
Ultra Bra Last.fm:ssä (englanniksi)
Kerkko Koskisen haastattelu (City, 1999)
UB X 13 (Ylioppilaslehti, 1998)
Komissaareista villiviiniin – Ultra Bra (Ylioppilaslehti, 14/2001)
Sinä lähdit pois (Emma-gaala 1997) (Ylen Elävä arkisto)
Ultra Bra vuonna 2012.
Tomo Miličević

Tomo Miličević 30 Seconds to Marsin konsertissa vuonna 2010.
Tomislav ”Tomo” Miličević (s. 3. syyskuuta 1979 Sarajevo, Jugoslavia (nyk. Bosnia ja Hertsegovina)) on yhdysvaltalainen muusikko ja  30 Seconds to Mars -yhtyeen entinen kitaristi. Miličević oli yhtyeen jäsen vuodesta 2003 vuoteen 2018.